RUBRIEK | Armoede en ouerskap | Netwerk24
RUBRIEK | Armoede en ouerskap
Baie dinge raak vir jou bekend as jy gereeld by dieselfde verkeerslig stilhou. Jy verstaan die ritme van die verkeerslig. As jy stop wanneer die verkeerslig na oranje oorslaan, kan jy maar rustig wees, want dan gaan dit 'n tydjie neem voor die groen pyltjie aandui jy kan ry. Soms vervies jy jou as die ouens voor jou nie vinnig genoeg ry nie, want jy weet presies hoe lank jy moet wag voor dit jou beurt is.
Maar wat jy nog meer oplet as jy elke keer by dieselfde verkeerslig (of robot soos ons dit noem) stilhou, is die mense. By die spesifieke robot waar ek gereeld stilhou onderweg na my kind se skool of winkels toe, is verskillende karakters. So vier van hulle verkoop vrugte, maar die een wat uitstaan, is 'n ou met 'n ernstige uitdrukking op sy gesig.
Sy vel is al leeragtig van die dae wat hy in weer en wind met sakkies vrugte in die hand skree: "Hie' is jou avo's, Pa! Djy ka' maar vir Ma vra wat dit maak!" Hy het so 'n effense huppel in sy stappie, asof sy een been korter as die ander is.